b'\n_START_ARTICLE_\nKastrup Bryggeri\n_START_PARAGRAPH_\nKastrup Bryggeri blev anlagt i Kastrup 1845 ved Kastrup Glasv\xc3\xa6rk og overgik i 1891 til De forenede Bryggerier. Det blev nedlagt 1905._NEWLINE_Bryggeriet var grundlagt som et hvidt\xc3\xb8lsbryggeri af brygger C.H. Larsen. S\xc3\xb8nnen Carl Monrad Larsen overtog i 1872 sin fars virksomhed og blev en kendt skikkelse p\xc3\xa5 Amager i slutningen af 1800-tallet og i begyndelsen af det f\xc3\xb8lgende \xc3\xa5rhundrede._NEWLINE_I 1885 fik bryggeriet voksev\xc3\xa6rk. Man p\xc3\xa5begyndte brygning af bayersk \xc3\xb8l, og C.M. Larsen fik flyttet bryggeriet til Saltv\xc3\xa6rksvej i en ny bygning. Efter overgangen til De forenede Bryggerier fortsatte C.M. Larsen som bestyrer i en kort periode. I 1894 k\xc3\xb8bte han Kastrup V\xc3\xa6rk og overlod posten som bestyrer til sin s\xc3\xb8n Martin. Kastrup V\xc3\xa6rk kendes i dag bedst som Bryggerg\xc3\xa5rden p\xc3\xa5 grund af det nedlagte bryggeri.'